http___lonewolf.com.hr_2015_09_25_posjeta-recenzija-filma__1.xml
1.1 2.1 3.1 4.1 4.2 5.1 6.1 7.1 8.1
Home » Deanna Dunagan » Ed Oxenbould » Entertainment » Kathryn Hahn » Movie » Movie Trailer » Olivia DeJonge » Peter McRobbie » PG-13 » Shopping » Trailer » The Visit | 2015 | Trailer Sunday, June 25, 2017 The Visit | 2015 | Trailer A single mother finds that things in her family's life go very wrong after her two young children visit their grandparents. in HD. A brother and sister sent to their grandparents' remote Pennsylvania farm for a weeklong trip discover that the elderly couple is involved in something disturbing. Starring: Olivia DeJonge, Ed Oxenbould, Deanna Dunagan, Peter McRobbie, Kathryn Hahn Runtime: 1 hour 34 minutes Labels: Deanna Dunagan, Ed Oxenbould, Entertainment, Kathryn Hahn, Movie, Movie Trailer, Olivia DeJonge, Peter McRobbie, PG-13, Shopping, Trailer
1.1 1.2 2.1 3.1 4.1 4.2 5.1 6.1 7.1 7.2 7.3 7.4 7.5 7.6 7.7 7.8 8.1 8.2 8.3 9.1 9.2 9.3 10.1 10.2 10.3 11.1 11.2 11.3 11.4 11.5 11.6 11.7 11.8 11.9 12.1 12.2 12.3 12.4 12.5 13.1 13.2 13.3 13.4 13.5 14.1 14.2 14.3 14.4 14.5 14.6 14.7 14.8 14.9
Nakon katastrofalnih filmova koje je snimao u posljednje vrijeme, M. Night Shyamalan je odlučio napraviti film isključivo po svojim željama i s njim pokušati preokrenuti svoju karijeru Naziv originala: The Visit Uloge: Olivia DeJonge, Ed Oxenbould, Kathryn Hahn, Deanna Dunagan, Peter McRobbie, Benjamin Kanes, Celia Keenan-Bolger Redatelj: M. Night Shyamalan Trajanje: 94 minute Datum premijere: 10. rujan 2015. Na samom kraju 90-tih i početkom 00-tih M. Night Shyamalan je bio najvrući redatelj u Hollywoodu. Nakon nevjerojatnog Šestog čula i odličnih Neslomljivih i Misterioznih znakova indijskog su redatelja nazivali novim Spielbergom. A tada je Shyamalan, poznat po neočekivanim preokretima na kraju filma, snimio Zaselak, jako dobar film s krajem koji mnogima jednostavno nije sjeo. Mene je osobno kraj Zaselka oduševio, ali ljudi su većinom bili nezadovoljni, i to kao da je bila prekretnica u karijeri Shyamalana, nakon koje je sve krenulo nizbrdo. Žena iz vode je bila katastrofa, ali ništa u usporedbi s Događajem, Posljednjim Airbenderom i Zemlja: Novi početak. Nakon dvije godine, Shyamalan se odlučio vratiti na same početke, i pokušati novi proboj s filmom koji je radio isključivo slušajući samog sebe. Ali, je li Posjeta toliko dobra da bi mogla označiti početak povratka? Radnja Posjete se vrti oko dvoje djece, Becce (Olivia DeJonga), djevojčice koja želi postati redatelj, i Tylera (Ed Oxenbould) dječaka koji repa i sanja da će postati rap zvijezda, koji nikada nisu upoznali svog djeda i baku zbog toga što njihova samohrana majka (Kathryn Hanh) s njima ne priča od dana kada je kao 19-godišnjakinja napustila kuću. Stoga, kada djed (Peter McRobbie) i baka (Deanna Dunagan) pozovu unuke na cijelotjedni posjet njihovoj farmi u Pennsylvaniji, djeca unatoč protivljenju majke s oduševljenjem prihvate poziv. Međutim, brzo po dolasku djeca primjećuju da se na farmi na kojoj je njihova majka odrasla događaju neke čudne stvari. Nakon što je dotaknuo dno filmom Zemlja: Novi početak kojeg je režirao prije dvije godine, iako neki tvrde da je redatelj ustvari bio Will Smith koji se postavio kao zvijezda i naređivao Shyamalanu što mora raditi, Shyamalan je odlučio da mu je dosta Hollywooda i naredbi šefa studija. Odlučio je stati, promisliti o svemu i za idući projekt raditi samo ono što on želi, i kako on želi. Novac koji je dobio kao redatelj propalog SF spektakla Zemlja, odlučio je uložiti u snimanje Posjete, ne znajući u tom trenutku hoće li iti jedan studio htjeti otkupiti njegov film. Shyamalan se vratio žanru koji mu najbolje stoji – trileru s elementima horrora, istom onom žanru u kojem su bili i njegovi najveći uspjesi i početka karijere Šesto čulo, Misteriozni znakovi i Zaselak. Jer Indijac je uvijek koketirao s horrorima, ali njegovi filmovi su imali samo elemente horrora, i nikada se nisu mogli nazvati horrorom. Tako je i s Posjetom koju će mnogi svrstati u žanr horrora (i to found footage horrora), iako ona tu u konačnici i nije, čak iako je više horror nego bilo koji drugi Shyamalanov film. U Posjeti Shyamalan tako odlično ubacuje elemente komedije kako bi razbili pravi ugođaj horrora. U nekim napetim scenama će stoga u baš najnapetijem trenutku maleni dječak ispaliti nešto što će vas nasmijati, razbijajući tako u djeliću sekunde napetost. Međutim, to ne znači da ovaj film nije napet, i nekoliko će scena biti itekako zastrašujuće, a u nekoliko navrata ćete dobro i trznuti. I u tim scenama će još jednom doći do izražaja Shyamalanova genijalnost. U trzajima se redatelji obično oslanjaju na naglu buku praćenu glazbenim efektima, a najčešće riječ bude o lažnom trzaju. Ne, i u slučaju Posjete gdje ćete doživjeti svega par trzaja, ali itekako učinkovitih, i za razliku od većine horrora neće biti popraćeno jakom glazbom. Da, bit će nagli zvuk, ali ne i glazbeni efekt. Dapače, u Posjeti uopće nema glazbene podloge, osim u slučajevima kada netko od likova pušta glazbu! A sve to za efekt samo ima pojačavanje osjećaja napetosti! Shyamalanovi filmovi su poznati po preokretima na kraju, pa ni Posjeta nije razlika iako za razliku od Šestog čula, Zaselka ili Neslomljivih nije baš na samom kraju. Međutim, u ovom slučaju kraj i nije toliko šokantan i iznenađujuć, barem u mom slučaju. Ne, ja nisam genijalac iako sam preokret pogodio prilično rano. A pogodio sam ga jer sam znao da mora biti nešto neočekivano, a „rješenje“ je bilo tako logično. Unatoč tome, Shyamalanov preokret je zanimljiv i pojačava horror ugođaj cijelog filma. Nadajući se da će mu ovo biti put povratka, Shyamalan se najviše kockao stavljajući cijeli film na leđa dvoje glavnih glumaca koji su – djeca. Najveći problem koji većina djece ima u filmovima je gluma emocija, nešto u čemu su i Olivia DeJonge i Ed Oxenbould bili prilično dobri. Od DeJonge, kao starije smo i očekivali bolju izvedbu, ali veće iznenađenje je bio Oxenbould koji je kao dječak koji želi postati raper daleko najzabavniji lik u cijelom filmu, i koji je najzaslužniji za ublažavanje cijelog horror ugođaja. Posjeta inače nema puno likova, ali svi su glumci jako dobri. Počevši od majke do djeda, a pogotovo bake Deanne Dunagan koja je briljantna, pogotovo u jezivim scenama! Je li Posjeta put Shyamalanova povratka? U ovom trenutku je teško reći. Film je definitivno bolji od katastrofa kojih je radio nakon Zaselka, ali nije ni razini njegova prva četiri, ujedno i najuspješnija, filma. Očigledno je da se Shyamalan najbolje nalazi u žanru jeze, kao i da najbolje radi kada je sam svoj majstor. Film ne donosi puno toga novoga, preokret nije toliko neočekivan kao i njegovim najboljim djelima, ali još uvijek donosi dovoljnu količinu jeze, misterije, ali i zabave. Hoćete li biti oduševljeni? Nećete. Ali nećete poći niti nezadovoljni.Oznake:Deanna Dunagan, Ed Oxenbould, Found Footage, Horror, Kathryn Hahn, M. Night Shyamalan, Misterij, Olivia DeJonge